จาตุรนต์ ฉายแสงประกาศกฎอัยการศึก ปฏิบัติการรัฐประหาร
เห็นข่าวที่กอรส.มีหนังสือเชิญบุคคลสำคัญหลายฝ่ายไปประชุมหารือเพื่อแก้ปัญหาความขัดแย้งทางการเมืองแล้วก็พอเข้าใจได้ว่ากอรส.และผบ.ทบ.คงพยายามจะแสดงบทบาทในการแก้ปัญหาตามแนวทางของตน แต่ผมคิดว่าขณะเดียวกันก็แสดงว่าผบ.ทบ.กำลังสับสนและความเข้าใจผิดในสถานะของตนเองเอามากๆผบ.ทบ.และ กอรส.มีหน้าที่ดูแลความสงบเรียบร้อย ไม่มีหน้าที่และยังขาดความรู้ความเข้าใจเกี่ยวกับการแก้ปัญหาทางการเมืองด้วย จึงไม่ควรวางตัวเป็นผู้ที่จะมาแก้ปัญหาการเมืองของประเทศอย่างที่ทำอยู่ดูรายชื่อผู้ถูกเชิญก็ยิ่งพบว่าเป็นความเข้าใจผิดในสถานะของตนเองหนักเข้าไปใหญ่ ผบ.ทบ.เชิญรักษาการประธานวุฒิสภา และ กกต.ทุกคนไปประชุมได้อย่างไร ควรจะให้ท่านเหล่านี้เชิญ ผบ.ทบ.ไปประชุมจึงจะถูก หรือไม่ ผบ.ทบ.ก็ควรจะขอเข้าพบเพื่อไปสอบถามว่าองค์กรเหล่านี้ต้องการให้ดูแลความปลอดภัยอย่างไรยิ่งการเชิญรักษาการนายกฯและคณะก็ยิ่งผิดใหญ่ ผบ.ทบ.เทียบเท่าอธิบดีจะมาเชิญนายกฯไปประชุม ไม่ถูกต้องแน่ผมเข้าใจว่าผบ.ทบ.คงเข้าใจผิดระหว่างการประกาศกฎอัยการศึกกับการทำรัฐประหาร ความแตกต่างระหว่างบทบาทผบ.ทบ.กับบทบาทของหัวหน้าคณะรัฐประหาร ที่ ผบ.ทบ.แสดงออกอยู่ในวันสองวันนี้ ค่อนไปทางเป็นหัวหน้าคณะรัฐประหารเสียมากกว่า ไม่ทราบว่าจำวันเวลาผิดหรือเปล่าติดตามจากข่าวเกี่ยวกับการประชุมหัวหน้าส่วนราชการเมื่อวานนี้ก็พบว่า ผบ.ทบ.คงนึกว่าตนเองเป็นหัวหน้าคณะรัฐประหารจริงๆ ดูจากการพูดจาเหมือนวางตัวเป็นผู้บังคับบัญชาของข้าราชการทุกกระทรวงไปแล้ว ซ้ำร้ายยังไปเที่ยวออกคำสั่งให้พนักงานสอบสวนไม่ปฏิบัติหน้าที่อย่างตรงไปตรงมาด้วยไหนบอกว่าจะรักษากฎหมาย เริ่มต้นก็ไม่เคารพกฎหมายแล้ว จะไปแก้ปัญหาบ้านเมืองที่เกิดจากสภาพที่กฎหมายไม่เป็นกฎหมายได้อย่างไรยังมีเรื่องจะต้องพูดกันอีกหลายประเด็นครับ โปรดติดตามต่อไป
 เห็นข่าวที่กอรส.มีหนังสือเชิญบุคคลสำคัญหลายฝ่ายไปประชุมหารือเพื่อแก้ปัญหาความขัดแย้งทางการเมืองแล้วก็พอเข้าใจได้ว่ากอรส.และผบ.ทบ.คงพยายามจะแสดงบทบาทในการแก้ปัญหาตามแนวทางของตน
กฎอัยการศึก,จาตุรนต์ ฉายแสง,ประยุทธ์ จันทร์โอชา,ผบ.ทบ.,รัฐประหาร